Voorskool - Borrelblaps - Centurion, Pretoria Custom
Borrelblaps se voorskool bestaan uit vier klasse en ons beleid is om kinders in klasse te plaas volgens hulle ouderdomme:
18 maande tot 2 ½ jaar
Die getalle per klas is maksimum 24. Ons onderwyseresse is almal gekwalifiseerd met universiteitsgrade of kollege diplomas. Elke onderwyseres het ook ‘n assistent in haar klas om haar by te staan. Ons voorskool-onderwyseresse werk tot 13h00, waarna ons naskoolpersoneel oorneem vir die middag.
In die 18 maande tot 2½ jaar klas, word potjiedissipline toegepas om die kinders van die doeke af te haal.
Elke kind kry ‘n kommunikasieboek, waarin die jaarplan en ander belangrike dokumente geplaas word. Die jaarplan word vooraf saamgestel, sodat ouers ingelig is oor watter tema vir die week bespreek word. Ons moedig ons ouers aan om deel te word van die temabesprekings deur bydraes soos tydskrifte, voorbeelde en so meer skool toe te bring. Die boek word ook gebruik as kommunikasiemiddel tussen die onderwyseres en ouer.
Die voorskool-dagprogram is soos volg:
08h30 Lesse begin met godsdiensonderrig
10h00 Kosbliktyd (versnapering)
10h15 Buitespeeltyd of buitemuurse aktiwiteite
11h00 Tweede ring
17h45 Huis toe
Ontbyt word stiptelik om 08h00 bedien en ons vra graag dat ons ouers hulle kinders betyds sal aflaai, aangesien laatkom die klas se roetine ontwrig.
Ons hou ook ‘n Oupa- en Oumadag jaarliks, waar ons al ons oupas en oumas uitnooi om vir ons te kom kuier by Borrelblaps! Die geleentheid is elke jaar ‘n groot sukses.
Elke jaar neem ons deel in ‘n Pretdag, waar ons saam met ander kleuterskole meeding en ‘n familiedag vol pret geniet!
Ons konsert aan die einde van die vierde kwartaal is die hoogtepunt van die jaar!
Hits to date: 38811